**ΟΔΗΓΙΕΣ ΠΡΟΣ ΤΟΥΣ/ΤΙΣ ΦΟΙΤΗΤΕΣ/ΤΡΙΕΣ ΤΟΥ ΤΜΒΓ**

**ΓΙΑ ΤΗΝ ΥΛΟΠΟΙΗΣΗ ΤΟΥ ΜΑΘΗΜΑΤΟΣ**

**«ΣΧΟΛΙΚΗ ΠΡΑΚΤΙΚΗ ΑΣΚΗΣΗ ΙΙ – ΣΧΟΛΙΚΗ ΕΦΑΡΜΟΓΗ»**

1. Κατεβάζετε τα συνοδευτικά έγγραφα από το **e‐class**.

2. Διαβάζετε τις **ΟΔΗΓΙΕΣ**.

3. Το μάθημα αυτό θα υλοποιηθεί σε συνεργασία με εκπαιδευτικούς της δευτεροβάθμιας εκπαίδευσης. Οι φοιτητές θα υλοποιήσουν την προετοιμασία μιας διδακτικής ενότητας.

4. Οι φοιτητές θα δουλέψουν **σε ομάδες των τεσσάρων ατόμων**, που έχουν σχηματιστεί με τυχαίο τρόπο (βλ σχετικό αρχείο με όνομα + ΑΕΜ)

5. Στη συνάντηση που θα γίνει την Παρασκευή **20 Οκτωβρίου 2023** και ώρα 4.00 – 6.00μμ, θα γίνει **ενημέρωση** για τους στόχους και τις απαιτήσεις του μαθήματος.

6. Το μάθημα ΔΠΑ ΙΙ **περιλαμβάνει**:

α. Σχεδιασμό διδασκαλίας μαθήματος Βιολογίας και υλοποίησή του σε σχολική μονάδα με την εξ αποστάσεως μέθοδο

β. Συνεργασία με τον Καθηγητή της τάξης που έχει οριστεί για κάθε ομάδα φοιτητών.

γ. Πραγματοποίηση μιας τηλεδιάσκεψης με τον Καθηγητή για τη γνωριμία και τη συζήτηση σχετικά με την ενότητα (μάθημα) που θα σας ανατεθεί να υλοποιήσετε.

δ. Προετοιμασία του μαθήματος που ανατέθηκε στην ομάδα. Η κάθε διδασκαλία θα πρέπει να περιλαμβάνει τρία μέρη.

 - 15’ για την παράδοση του μαθήματος

 - 15’ για τις δραστηριότητες που θα ενσωματώσετε στο μάθημα για την κατανόηση της ύλης και των εννοιών

 - 15’ για την αξιολόγηση των εννοιών που διδάχτηκαν

Για την παράδοση του μαθήματος ενδεχομένως να ετοιμάσετε ένα βίντεο διάρκειας μέχρι 15 λεπτά, το οποίο θα προβάλλει ο Καθηγητής στους μαθητές του.

ε. Συμπλήρωση κι ανάρτηση των ειδικών **εντύπων** (βρίσκονται στο eclass του μαθήματος στα Έγγραφα).

7. Ο **τελικός βαθμός** της κάθε ομάδας φοιτητών στο μάθημα θα προκύψει από τον βαθμό της διδάσκουσας (60%), του Καθηγητή της τάξης (30%) και των μαθητών της τάξης (10%). Τα μέλη της κάθε ομάδας φοιτητών θα βαθμολογηθούν με ενιαίο τρόπο.

8. Το **πλάνο δραστηριοτήτων** του μαθήματος εκπονείται συλλογικά από όλα τα μέλη της ομάδας των φοιτητών και περιλαμβάνει:

α. Συμμετοχή σε **Ενημερωτική Συνάντηση**. Αρχική ενημέρωση και γνωριμία με το πρόγραμμα της Σχολικής Πρακτικής Άσκησης ΙΙ – Κατανομή φοιτητών σε ομάδες.

β. Συνεχή συνεργασία της κάθε ομάδας με τον Καθηγητή για την προετοιμασία του σχεδιασμού διδασκαλίας. **Οκτώβριος‐Δεκέμβριος 2023**.

γ. **Προετοιμασία** διδασκαλίας, εκπόνηση Σχεδίου Μαθήματος και δημιουργία εκπαιδευτικού υλικού. (βλ. Σχέδιο Μαθήματος)

δ. **Αυτοαξιολόγηση**. Μετά την υλοποίηση της διδασκαλίας (βλ. Αυτοαξιολόγηση της ομάδας).

ε. **Ανάρτηση εντύπων** στο eclass του μαθήματος **μέχρι 31 Ιανουαρίου 2024**.

στ. Συμμετοχή σε (ηλεκτρονική) **συνάντηση αξιολόγησης-ανατροφοδότησης, από κοινού με τους Καθηγητές τάξης που στήριξαν τις ομάδες των φοιτητών**.

Για οποιαδήποτε βοήθεια μπορείτε να απευθύνεστε στον Δρ Χρήστο Καλτσίδη στη διεύθυνση ckaltsid@mbg.duth.gr.

Τα έντυπα να είναι σε μορφή αρχείων .doc/ .docx. Σε περίπτωση που οι φοιτητές χρησιμοποιήσουν συμπληρωματικά για το μάθημα αρχεία σε μορφή .ppt ή συνδέσμους ή οτιδήποτε άλλο υλικό, θα στείλουν και το υλικό αυτό. Η ανάρτησή τους θα πρέπει να γίνει μία βδομάδα μετά τη λήξη των υποχρεώσεων της ομάδας των φοιτητών στο σχολείο και πάντως μέχρι το τέλος του χειμερινού εξαμήνου του ακαδ. έτους 2023-24 και πιο συγκεκριμένα **μέχρι τις 31/1/2024 ΤΟ ΑΡΓΟΤΕΡΟ**.

Η συμμετοχή των φοιτητών στις δραστηριότητες του μαθήματος είναι **ΥΠΟΧΡΕΩΤΙΚΗ**. Φοιτητές που δεν θα συνεργαστούν με τους Καθηγητές Βιολογίας και δεν στείλουν τα έντυπα στη διδάσκουσα, δεν θα θεωρηθεί ότι έχουν παρακολουθήσει επαρκώς, κι άρα, δεν θα λάβουν βαθμό για το μάθημα αυτό.